Na temelju članka 23. točke 17. Statuta Doma za starije osobe „Kantrida“ Rijeka, članka 6. stavka 1. Zakona o zakupu i kupoprodaji poslovnoga prostora („Narodne novine“ broj 125/11, 64/15 i 112/18), članka 5. stavka 2. Ugovora o davanju prava korištenja nekretnina u vlasništvu Primorsko-goranske županije Domu za starije osobe „Kantrida“ Rijeka (KLASA:940-01/21-06/1, URBROJ:2170-06-01/2-23-23 od 1. 2. 2023.) i Odluke Upravnog vijeća Doma za starije osobe „Kantrida“ Broj: 01-487/24 od 31. 1. 2024. godine, raspisuje se 
NATJEČAJ ZA DAVANJE U ZAKUP POSLOVNOG PROSTORA
1. PREDMET ZAKUPA
Poslovni prostor, površine 12,5 m2 - dio frizeraja u prizemlju objekta „B“ Doma „Kantrida“, Đ. Catti 6, Rijeka.

2. NAMJENA POSLOVNOG PROSTORA
Obavljanje usluga pedikure.  
3. IZNOS MJESEČNE ZAKUPNINE

6,00 € za 1m2 prostora, ukupno 75,00 € mjesečno.  

Zakupnina se plaća do 10-og u mjesecu za tekući mjesec. U cijenu zakupnine predmetnog poslovnog prostora ulaze troškovi korištenja električne energije i vode za predmetni poslovni prostor, te ostali troškovi komunalija (komunalna naknada i sl.). 
4. JAMČEVINA
Jamčevina iznosi 150,00 €. Svaki sudionik natječaja dužan je uplatiti navedeni iznos jamčevine na žiro račun Doma broj: HR6024020061100620700 poziv na broj odobrenja 08875443522 najkasnije do isteka roka za dostavu ponuda. Sudioniku natječaja čija ponuda nije prihvaćena jamčevina će biti vraćena u roku od 15 dana od dana donošenja odluke o odabiru najpovoljnije ponude. Jamčevina sudionika čija je ponuda prihvaćena zadržava se i uračunava u zakupninu.  

5. VRIJEME TRAJANJA ZAKUPA

5 godina.
6. NAČIN I ROK PODNOŠENJA PONUDA         

Ponude se dostavljaju u pisanom obliku, u zatvorenoj kuverti, sa naznakom: „Natječaj za davanje u zakup poslovnog prostora u Domu „Kantrida“ - ne otvarati“, na adresu: DOM ZA STARIJE OSOBE „KANTRIDA“ RIJEKA, Đ. Catti 6, 51000 Rijeka.

Rok za dostavu ponuda: 2. 4. 2024. godine do 8,30 sati, bez obzira na način dostave.

7. SADRŽAJ PONUDE
Ponuda za davanje u zakup poslovnog prostora treba sadržavati:
· ime i prezime, adresu, OIB, presliku osobne iskaznice i presliku obrtnice (za ponuditelja - fizičku osobu/obrtnika),
· naziv, OIB, sjedište tvrtke, te izvadak iz sudskog registra (za ponuditelja - pravnu osobu),

· ponuđenu cijenu koštanja usluge medicinske pedikure, a koja je fiksna za vrijeme trajanja ugovora.
Obrtnica ili izvadak iz sudskog registra ne smiju biti stariji od 3 mjeseca, računajući od dana objave natječaja. 

8. MJESTO I VRIJEME OTVARANJA PONUDA
Dom „Kantrida“ (ured ravnatelja), Đ. Catti 6, Rijeka, 2. 4. 2024. godine u 8,30 sati. Otvaranju ponuda mogu prisustvovati ponuditelji ili njihovi punomoćnici uz predočenje valjane punomoći.

9. KRITERIJ ZA ODABIR NAJPOVOLJNIJE PONUDE

Najpovoljnijom ponudom smatrat će se ponuda koja uz ispunjavanje uvjeta iz natječaja sadrži najnižu ponuđenu cijenu koštanja usluge medicinske pedikure. U slučaju dvije valjane ponude s jednakim iznosom ponuđene cijene koštanja usluge medicinske pedikure, najpovoljnijom ponudom smatrat će se ona koja je pristigla ranije. Odluku o odabiru najpovoljnije ponude donosi Upravno vijeće.
10. OSTALE ODREDBE
Ako ponuditelj čija je ponuda odabrana kao najpovoljnija odustane od zaključenja ugovora ili ne pristupi njegovom zaključenju u roku od 30 dana od dana donošenja odluke o odabiru najpovoljnije ponude, gubi pravo na povrat uplaćene jamčevine. U tom slučaju može se donijeti odluka  o odabiru sljedeće najpovoljnije ponude koja ispunjava uvjete iz natječaja. 
Ponuda ponuditelja koji nema registriranu djelatnost za obavljanje usluga pedikure, koja nije izrađena sukladno uvjetima iz ovog natječaja, za koju nije uplaćena jamčevina ili koja pristigne u Dom po proteku roka za dostavu ponuda neće se razmatrati.











Dom „Kantrida“ 
